Diari Oficial de la Generalitat Valenciana


Sumari del DOGV 4689, del 11-02-2004 (2004/817)

ACORD de 26 de setembre de 2003 de la Comissió Territorial d'Urbanisme de València, que fa referència a la modificació número 1 del Pla General d'Alfarrasí.
------------------------------------------------------------------------------------------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/817


Data del document
:   26-09-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alfarrasí
    * pla d'urbanisme

ACORD de 26 de setembre de 2003 de la Comissió Territorial d'Urbanisme de València, que fa referència a la modificació número 1 del Pla General d'Alfarrasí. [2004/M817]
  
Vist l'expedient remés per l'Ajuntament d'Alfarrasí referit a la modificació número 1 del seu Pla General relativa a diversos punts, i de conformitat amb els següents
  
Antecedents de fet
  
1. El projecte es va sotmetre a informació pública mitjançant l'acord del Ple municipal en la seua sessió celebrada el dia 13 de març de 2003. Després del pertinent període d'informació pública, en el qual es van presentar al·legacions, es va aprovar provisionalment pel mateix òrgan el dia 26 de juny de 2003.
  
2. La Comissió Territorial d'Urbanisme, en la seua sessió celebrada el dia 28 de juliol de 2003, va acordar suspendre la present modificació a causa de l'establiment en sòl urbanitzable residencial d'una edificabilitat superior a 1 m²t/m², no havent de sobrepassar aquest paràmetre i per la necessitat de fixar en tots els sectors un aprofitament tipus semblant o valor urbanístic semblant, s'haurà de grafiar el camp de futbol com a xarxa primària, i aportar la justificació de l'exclusió de determinats terrenys de la unitat d'execució est en el sector sud.
  
3. Amb data 16 de setembre de 2003 es remet per part de l'Ajuntament la documentació d'esmenes, que és aprovada com cal pel Ple municipal en la seua sessió celebrada el dia 17 de setembre de 2003.
  
4. El projecte consta de memòria informativa i justificativa, pla d'informació i plànols d'ordenació.
  
5. La modificació té per objecte els següents aspectes.
  
- Correcció de determinats errors detectats que es concreten en els següents aspectes:
  
- L'exclusió del camp de futbol municipal de la unitat d'execució est del sector sud, que ja formava part del domini públic.
  
- L'exclusió del sector est de terrenys que ja estaven urbanitzats i consolidats per l'edificació.
  
- Es procedeix igualment a l'exclusió del sector industrial 4 de terrenys que tenen la consideració de sòl urbà.
  
- L'exclusió en el sector nord d'una zona verda urbanitzada.
  
- L'eliminació d'un retir en el carrer del Reverend Joan Ferri, en no tenir sentit en aquest tram el trànsit rodat.
  
- Reducció de la superfície dels sectors nord, sud en les seues unitats d'execució est i oest, i industrial 4.
  
- S'augmenta en els sectors residencials el nombre de plantes de dos a tres, amb possibilitat d'edificar una menys per a obtenir polivalència tipològica i volumètrica segons les condicions específiques de cada parcel·la, i es modifica l'aprofitament tipus de cada una de les àrees de repartiment afectades.
  
Es justifica la consideració d'aquests terrenys com a zona de vora, ja que les unitats d'execució s'integren en la trama existent prolongant la seua morfologia amb la prolongació de vials, afirmant la similitud de volumetria i tipologia edificatòria amb l'àrea consolidada confrontant. S'argumenta la possible consideració dels sectors proposats, donada l'existència de la ronda exterior, com a sòl interior bé al sòl dotacional bé al sòl no urbanitzable exterior al casc.
  
Per tot això se sol·licita l'exoneració de dotacions recordant d'altra banda que el municipi compta amb un parc públic de 17.692 m² i una zona esportiva en execució de 12.230 m².
  
6. Alfarrasí compta amb Pla General d'Ordenació Urbana aprovat definitivament per la Comissió Territorial d'Urbanisme de València en sessió celebrada el dia 28 de juny de 2001.
  
7. La Comissió Informativa de la Comissió Territorial d'Urbanisme de València, en sessió celebrada el 23 de setembre de 2003, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. La documentació està completa, a l'efecte del compliment del que preceptua l'article 27 de la LRAU.
  
3. Les noves unitats d'execució redueixen la superfície i augmenten l'aprofitament tipus, que és fixat en cada una de les tres unitats d'execució en 0'999m²t/m².
  
A l'efecte de comprovar el compliment dels estàndards mínims establerts en el Decret 201/1998, de 15 de desembre, que aprova el Reglament de Planejament de la Comunitat Valenciana, s'analitza el següent quadre:
  
D'aquest s'aprecia l'incompliment dels mínims fixats en el Reglament de Planejament de la Comunitat Valenciana.
  
No obstant això, s'ha estimat admissible la consideració d'aquestes unitats d'execució com a zones de vora, i per consegüent es justifica l'exoneració de dotacions públiques, sense afectar el mínim viari exigit, pels motius argumentats de continuació de la trama viària i la suficiència en el terme municipal de dotacions de xarxa primària, atesa igualment l'entitat del terme municipal.
  
Respecte a les consideracions efectuades per la Comissió Territorial d'Urbanisme, en la seua sessió de 28 de juliol de 2003, relatives a l'edificabilitat, s'ha fixat aquesta en 0'999 m²t/2, tenint tots els sectors un aprofitament tipus semblant o valor urbanístic semblant.
  
Respecte a la resta de les correccions plantejades, s'ha recollit el camp de futbol com a dotació de xarxa primària en la documentació escrita i gràfica que forma part del planejament municipal, i s'ha aportat major justificació respecte a l'exclusió de determinats terrenys, distints al grafiat com a equipament, de la Unitat d'execució est, en sector sud.
  
4. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de quant antecedeix, la Comissió Territorial d'Urbanisme, en la seua sessió celebrada el dia 26 de setembre de 2003, acorda:
  
Aprovar definitivament la modificació número 1 del Pla General d'Ordenació Urbana d'Alfarrasí.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la seua publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 26 de setembre de 2003
  
La presidenta de la Comissió Territorial d'Urbanisme,
  
CRISTINA SANTAMARINA SIURANA